Rezistencijos kovų dalyvių pageidavimai 


Ramunė SAKALAUSKAITĖ 


„Yra 1918-1919 metų ir Sausio 
13-osios savanoriai, o kur mes?" - 
vakar Prezidento Algirdo Brazaus- 
ko kabinete surengtame susitikime 
klausė keturi rezistencijos kovų da- 
lyviai. Pokalbis truko valandą ir 10 
minučių. Po jo klubo „587 pirminin- 
kas Stasys Pancerna žurnalistams 
sakė, kad jų atstovaujami trys šim- 
tai gyvų likusių partizanų nieko 
bendra neturėjo su vokiečiais, ne- 
šaudė žydų. Tuomet stoję ginti Tė- 
vynės, dabar jie liko užmarštyje. Bū- 
tent dėl šios priežasties jie prašė Pre- 
zidento pagalbos, kad jiems būtų su- 
teiktas specialus statusas. 

„Valstybės vadovų atsiprašymas, 
esą lietuviai buvo žydšaudžiai, yra 
neteisingas, kadangi žydų tautos ge- 
nocidą vykdė atskiri žmonės, o ne 
visa tauta", - komentuodami Prezi- 
dento kabinete trukusį pokalbį, sakė 
rezistencijos kovų dalyviai. 

Susitikime su šalies vadovu buvę 
partizanai pageidavo, kad pradėtų 
normaliai dirbti Gyventojų genoci- 
do ir rezistencijos tyrimų centras. 
Buvęs patizanas Juozas Petraška sa- 
kė, kad Prezidentas buvo informuo- 
tas apie politinių kalinių nusistaty- 


Rezistencijos kovų dalyviai Prezidento A.Brazausko kabinete. 


P.Lileikio nuotr. 


mą prieš dabartinį centro vadovą 
Vytautą Skuodį. A.Brazauskas pa- 
siūlė pateikti pavardes žmonių, ku- 
rie galėtų būti centro vadovu. Buvo 
paminėta istoriko A.Kašėtos pavar- 
dė. J.Petraškos nuomone, tai - jau- 
nas ir korektiškas žmogus, neaitsto- 
vaujantis nei dešiniesiems, nei kai- 
riesiems. 

Laisvės kovų sąjūdžio tarybos na- 
rys Petras Gataveckas pripažino, jog 
savavališkas politinių kalinių ir 
tremtinių sprendimas saugoti Gy- 
ventojų genocido ir rezistencijos ty- 
rimų centrą bei neįsileisti jo vadovo 
V.Skuodžio yra neteisėtas. „Tačiau 
tai yra vienintelė priemonė, kaip iš- 
saugoti bylose surašytus KGB ir stri- 
bų darbus. Jeigu ne mes, dokumen- 
tai būtų sunaikinti", - sakė P.Gata- 
veckas. 

Partizanai Prezidento klausė, 
„kodėl buvę stribai gauna 50 pro- 
centų didesnes pensijas“. A.Bra- 
zauskas buvo supažindintas su siū- 
lymu Lietuvai nemokėti pensijų Ant- 

rojo pasaulinio karo veteranams. 
„Pensijas turėtume mokėti ne mes, 
o Rusija. Reikėtų atsisakyti ir Ant- 
rojo pasaulinio karo veteranams 
taikomų privilegijų", - kalbėjo J.Pet- 
ška. 

Generolo | 
Povilo Plechavičiaus 
105-osios metinės 
"Regina Ališauskaitė | 

Mažeikių centrinė biblioteka mini 
kraštiečio generolo P.Plechavičiaus gi- 
mimo 105-ąsias metines. Ta proga su- 
rengta turtinga knygų, žurnalų, brošiūrų 
paroda. Bibliografijos skyrius pirmąsyk 
visuomenei pateikė įspūdingą kraštoty- 
ros fondo medžiagą (nemažą dalį biblio- 
tekai padovanojo Amerikos lietuviai). 

Paroda apima tris P.Plechavičiaus 
gyvenimo ir veiklos laikotarpius: nepri- 
klausomos Lietuvos, okupacijos iremig- 
racijos. 

P.Plechavičius gimė 1890 m. vasario 
1 d. Mažeikių apskrities Židikų valsčiaus 
Bukončių kaime. Komercijos ir karo 
mokslų mokėsi Rusijoje, 1918 m. grįžęs 
į Lietuvą tolesnį savo gyvenimą pašventė 


Lietuvos valstybės kūrimui ir gynybai. 


Buvo „paskirtas Sedos apskrities apsau- 
gos būrio vadu. Dalyvavo mūšiuose su 
raudonąja armija, Lenkijos kariuomene ir 
bermontininkais (buvo 29 kartus sužeis- 
tas). Enciklopedijos mini, jog žemaičių 
generolas 1926 m. vadovavo kariniam 
perversmui, vėliau dirbo Lietuvos ka- 
fiuomenės generalinio štabo viršininku, 
kurį laiką ėjo Lietuvos kariuomenės vado 
pareigas. Mirė jis 1973 m. Čikagoje. 


